Visit Site
Recommended byColombia
దొంగతనం విషయమై బాలిక తల్లిని ప్రశ్నించడంతో ఆమె వెంటనే చెన్నై వచ్చిందని.. ఐప్యాడ్‌, వాచ్‌, కెమెరా ఇచ్చి మిగిలిన వస్తువులు తీసుకొస్తానని చెప్పి సామర్లకోట వెళ్లిందని భానుప్రయ తెలిపారు. కానీ, అక్కడికి వెళ్లిన తర్వాత తమపై తప్పుడు ఫిర్యాదు చేసిందని వెల్లడించారు..
భానుప్రియ ఇంట్లో నాకెలాంటి ఇబ్బంది లేదు: బాలిక
భానుప్రియ ఇంట్లో తనకు ఎలాంటి ఇబ్బంది లేదని బాలిక చెప్పింది. డబ్బు, నగలు దొంగిలించి తానే తన తల్లికి ఇచ్చానని తెలిపింది. వాటిని తిరిగి తీసుకొస్తానని చెప్పి వెళ్లిన తన తల్లి భానుప్రియపై కేసు పెట్టిందని చెప్పింది. తనకు ఎలాంటి వేధింపులూ లేవని మీడియాకు వెల్లడించింది.
అసలేం జరిగింది?
తూర్పుగోదావరి జిల్లా సామర్లకోట మండలం పండ్రవాడకు చెందిన ప్రభావతి అనే మహిళ ఏడాది కిందట తన కూతురు సంధ్యను చెన్నైలో భానుప్రియ నివాసంలో పనికి పెట్టింది. తాజాగా తన కూతుర్ని వేధింపులకు గురి చేస్తున్నారని భానుప్రియపై ఫిర్యాదు చేసింది. గత కొన్నాళ్లుగా తన కూతుర్ని ఇంటికి పంపించడంలేదని.. ఫోన్‌లో కూడా మాట్లాడకుండా తన కుమార్తెను చిత్ర హింసలకు గురిచేస్తున్నారని తెలిపింది. దీంతో పోలీసులకు కేసు నమోదు చేశారు.
భానుప్రియ సోదరుడు తన కుమార్తెపై గత కొన్నాళ్లుగా లైంగిక దాడికి పాల్పడుతున్నారని.. గట్టిగా అడిగితే తన కుమార్తెపై దొంగతనం కేసు పెడతాం అంటూ బెదిరింపులకు పాల్పడుతున్నారంటూ సదరు మహిళ ఆరోపిస్తున్నట్లు సమాచారం. చైల్డ్ హెల్ప్ లైన్ సహకారంతో పోలీసులకు ఆశ్రయించిన ప్రభావతి తన కుమార్తెను ఇంటికి తీసుకురావాల్సిందిగా పోలీసుల్ని కోరింది.